Zabbuli.
120.
Oluyimba nga balinnya amadaala. Nkoowoola Mukama nga ndi mu nnaku, era n’annyanukula. 
Omponye, Ayi Mukama, emimwa egy’obulimba, n’olulimi olw’obukuusa. 
Onooweebwa ki, era onookolebwa otya, ggwe olulimi olukuusa? 
Onoofumitibwa n’obusaale obwogi obw’omulwanyi omuzira, n’oyokerwa ku manda ag’omuti entaseesa. 
Ndabye ennaku, kubanga mbeera mu Meseki; nsula mu weema za Kedali! 
Ndudde nnyo mu bantu abakyawa eddembe. 
Nze njagala mirembe, naye bwe njogera bo baagala ntalo. 
